
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2324 

6 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 78790/Β7 (ΦΕΚ 1980/ 
τ.Β'/31.12.2003) Υ.Α. έγκρισης του ΔΠΜΣ με τίτλο 
«Μικροσυστήματα και Νανοδιατάξεις» του Εθνι¬ 
κού Μετσόβιου Πολυτεχνείου. 1 

Καθορισμός δικαιολογητικών για την πληρωμή δα¬ 
πανών αναζήτησης, λήψης και μεταψοράς Μο¬ 
σχεύματος Μυελού των Οστών από μη συγγενή 
δότη μέσω διεθνών Δεξαμενών, για ασθενείς οι¬ 


κονομικά αδυνάτους και ανασφαλίστους». 2 

Ορισμός δικαστικού Καταστήματος του Ειρηνοδικεί¬ 
ου Δομοκού». 3 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. «Πολιτιστικός Οργανισμός Δήμου Ελευ¬ 
σίνας (Π.Ο.Δ.Ε.)». 4 


ΑΠΟΦΑΣΕΙ Σ 

Αριθμ. 84650/Β7 (1) 


Τροποποίηση της υπ’ αριθμ. 78790/Β7 (ΦΕΚ 1980/ 
τ.Β'/31.12.2003) Υ.Α. έγκρισης του ΔΠΜΣ με τίτλο «Μι- 
κροσυστήματα και Νανοδιατάξεις» του Εθνικού Με¬ 
τσόβιου Πολυτεχνείου. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις», 

του άρθρου 5 παρ. 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση θε¬ 
μάτων του τεχνολογικού τομέα αυτής» και του άρθρου 
23 του ν. 3404/2005 (ΦΕΚ 260 τ.Α') «Ρύθμιση θεμάτων 
του Πανεπιστημιακού.... και άλλες διατάξεις». 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Την υπ’ αριθ. Υ251 (ΦΕΚ 1944 τ.Β'/1.10.2007) κοινή 
απόφαση του Πρωθυπουργού και του Υπουργού Εθνικής 


Παιδείας και θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Την υπ’ αριθ. Β7/72 (ΦΕΚ 241/τ.Β'/5.4.1994) Υπουργι¬ 
κή Απόφαση «Εγκριση Προγράμματος Μεταπτυχιακών 
Σπουδών του Τμήματος Ιστορίας και Αρχαιολογίας της 
Φιλοσοφικής Σχολής του ΑΠΘ» όπως τροποποιήθηκε με 
τη Β7/205 (ΦΕΚ 638/τ.Β'/26.4.1994) και τη Φ. 711/Β7/497 
(ΦΕΚ 279/τ.Β'/29.8.1996) Υ.Α. και αντικαταστάθηκε με 
τη Β7/401 (ΦΕΚ 760/τ.Β'/24.7.1998) και τη 71336/Β7 (ΦΕΚ 
1245/τ.Β'/24.9.2002) Υ.Α., η οποία τροποποιήθηκε με την 
94398/Β7 (ΦΕΚ 1717/τ.Β'/19.11.2004) Υ.Α. και αντικαταστά- 
θηκε με την 91025/Β7 (ΦΕΚ 1597/τ.Β'/1.11.2006) Υ.Α. 

5. Την υπ’ αριθμ. 3940/30.4.2002 Πρόσκληση υποβολής 
προτάσεων ΕΠΕΑΕΚ II για τη χρηματοδότηση έργων με 
τίτλο «Νέα Προγράμματα Μεταπτυχιακών Σπουδών». 

6. Την υπ’ αρ. 2879/14.2.2006 απόφαση του Ειδικού 
Γραμματέα ΕΠΕΑΕΚ για χρονική επέκταση των έργων 
στο πλαίσιο της υπ’ αριθμ. 3940/30.4.2002 πρόσκλη- 
σης. 

7. Το υπ’ αρ. 7945/12.4.006 έγγραφο της Ειδικής Υπη¬ 
ρεσίας Διαχείρισης ΕΠΕΑΕΚ που αναφέρεται στην 
έγκριση αιτήματος επέκτασης Φυσικού Αντικειμένου 
και αναμόρφωσης Π/Υ του έργου με κωδικό ΜΙ3 75743 
και τίτλο «Νέα Προγράμματα Μεταπτυχιακών Σπουδών 
του Πανεπιστημίου Ιωαννίνων». 

8. Το γεγονός ότι η δαπάνη θα βαρύνει τις πιστώσεις 
του έργου με κωδικό 2003ΣΡ04530109 της ΣΑΕ 0453. 

9. Το απόσπασμα πρακτικού της Γ.Σ.Ε.Σ της Σχολής 
Χημικών Μηχανικών του Ε.Μ.Π. (συνεδρία 5.5.2004). 

10. Το απόσπασμα πρακτικού της Ε.ΔΈ του ΔΠΜΣ με 
τίτλο «Μικροσυστήματα και Νανοδιατάξεις» του Εθνικού 
Μετσόβιου Πολυτεχνείου (συνεδρία 15.9.2006). 

11. Το απόσπασμα πρακτικού της 5ης/2007 συνεδρί¬ 
ασης της Συγκλήτου του Εθνικού Μετσόβιου Πολυτε¬ 
χνείου (συνεδρία 15.6.2007). 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την αριθμ. 78790/Β7 (ΦΕΚ 1980/ 
τ.Β'/31.12.2003) Υ.Α. έγκρισης του ΔΠΜΣ με τίτλο «Μικρο- 
συστήματα και Νανοδιατάξεις» του Εθνικού Μετσόβιου 
Πολυτεχνείου, ως ακολούθως: 

1. Το άρθρο 1 «Γενικές Διατάξεις» τροποποιείται ως 
εξής: 

Προστίθεται εδ. (ε) ως ακολούθως: «(ε) τη Σχολή Χη¬ 
μικών Μηχανικών (ΧΜ) του Ε.Μ.Π.». 

2. Το άρθρο 6 «Πρόγραμμα Σπουδών» τροποποιείται 
ως εξής: 

Η παρ. 3 του ανωτέρω άρθρου αντικαθίσταται ως εξής: 

«Το πρόγραμμα σπουδών περιλαμβάνει: α) βασικά μα¬ 
θήματα κορμού υποχρεωτικά και β) μαθήματα ειδίκευ¬ 
σης. Για κάθε ένα από τα μαθήματα, προβλέπονται οι 
ώρες των παραδόσεων αλλά και των φροντιστηριακών 
ή/και εργαστηριακών ασκήσεων. Κατά τη διάρκεια των 
σπουδών τους, οι μεταπτυχιακοί φοιτητές οφείλουν να 
παρακολουθούν τα προσφερόμενα μαθήματα και αν 
συμμετέχουν στις ασκήσεις και τα ειδικά σεμινάρια. 

Αναλυτικά τα προσφερόμενα μαθήματα έχουν ως εξής: 


Α/Α 

ΒΑΣΙΚΑ ΜΑΘΗΜΑΤΑ ΚΟΡ¬ 
ΜΟΥ ΥΠΟΧΡΕΩΤΙΚΑ 

ΏΡΕΣ ΔΙΔΑΣΚΑΛΙΑΣ 
(ανά εβδομάδα) 

ΔΙΔ. ΜΟΝ. 

■ 

Στατιστική Φυσική 

4 

4 

2. 

Κβαντική Θεωρία της 
Ύλης 

4 

4 

3. 

Φυσική Ημιαγωγικών Υλι¬ 
κών και Διατάξεων 

4 

4 

I 

Διεργασίες κατασκευής 
μικροκαι νάνο συστη¬ 
μάτων 

4 

4 


Α/Α 

ΜΑΘΗΜΑΤΑ ΕΙΔΙΚΕΥΣΗΣ 
(ΕΠΙΛΟΓΉ 5 ΑΠ013 ΜΑΘΗ¬ 
ΜΑΤΑ) 

ΏΡΕΣ ΔΙΔΑΣΚΑΛΙΑΣ 
(ανά εβδομάδα) 

ΔΙΔ. ΜΟΝ. 

■ 

Νανοηλεκτρονικές Δια¬ 
τάξεις 

3 

3 


Μικρο-νανο-αισθητήρες 

3 

3 

3. 

Βιονανοτεχνολογία 
για αίσθηση και οπτική 
απεικόνιση 

3 

3 

4. 

ΒΜΜΙΐΙ'.-Γ:. 

3 

3 

5. 

Σχεδιασμός ολοκληρω¬ 
μένων κυκλωμάτων 

3 

3 

6. 

Κβαντικοί υπολογιστές 

3 

3 

1 

Προσομοίωση σε μικρο- 
σκοπικό και μακροσκοπι¬ 
κό επίπεδο 

3 

3 

8. 

Οπτικές και μικροοπτι- 
κές διατάξεις 

3 

3 

9. 

Δυναμική και Μηχανική 
Μικροσυστημάτων 

3 

3 

10. 

Σχεδίαση Μικρομηχανι- 
κών & Μικρορομποτικών 
Συστημάτων 

3 

3 

11. 

Μικρο-ρευστομηχανικά 

συστήματα 

3 

3 

12. 

Εργαστηριακές Τεχνικές 
για Νανοϋλικά 

3 

3 

13. 

Οργανικά Νανοϋλικά 

3 

3» 


3. Το άρθρο 8 «Προσωπικό» τροποποιείται ως εξής: 

Η τελευταία πρόταση του άρθρου αντικαθίσταται ως 

εξής: «Για την κάλυψη των εκπαιδευτικών αναγκών του 
ΠΜΣ θα συμμετέχουν τριάντα (30) διδάσκοντες». 

4. Το άρθρο 11 «Κόστος Λειτουργίας» τροποποιείται 
ως εξής: 

α. Η παρ. 1 του άρθρου αντικαθίσταται ως εξής: 

«1. Η κάλυψη του κόστους λειτουργίας του ΔΠΜΣ από 
το ΕΠΕΑΕΚ II παρατείνεται έως τις 31.8.2008 και το 
συνολικό κόστος διαμορφώνεται σε 228.900,00 € και 
αναλύεται ως εξής: 


Κατηγορία Δαπάνης 

Προϋπολογισμός € 

Ανθρώπινο Δυναμικό 

60.700,00 

Υποτροφίες 

48.000,00 

Δαπάνες Μετακινήσεων 

23.300,00 

Προμήθεια εκπαιδευτικού υλικού (κυρίως 
λογισμικό) 

3.000,00 

Αναλώσιμα 

68.970,00 

Προμήθεια, συντήρηση εξοπλισμού/λογι- 
σμικού 

9.255,24 

Δαπάνες δημοσιότητας 

4.720,00 

Άλλες δαπάνες (ταχυδρομικές αποστο¬ 
λές) 

10.954,76 

ΣΥΝΟΛΟ 

228.900,00» 


β. Στην παρ. 2 η φράση «Από 1.9.2006» αντικαθίσταται 
από τη φράση «Από 1.9.2008». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Νοεμβρίου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. Υ4α/οικ. 152614 (2) 

Καθορισμός δικαιολογητικών για την πληρωμή δαπα¬ 
νών αναζήτησης, λήψης και μεταφοράς Μοσχεύμα¬ 
τος Μυελού των Οστών από μη συγγενή δότη μέσω 
διεθνών Δεξαμενών, για ασθενείς οικονομικά αδυνά¬ 
τους και ανασφαλίστους». 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις των παραγράφων 1 και 2α του άρθρου 
3 και 4 του άρθρου 6 του ν. 2737/1999 «Μεταμοσχεύσεις 
Ανθρωπίνων Ιστών και Οργάνων και άλλες διατάξεις» 
(Α',174). 

2. Τις διατάξεις του άρθρου 21 του ν. 3599/2007 «Σύ¬ 
σταση Πανελληνίου Συλλόγου Φυσιοθεραπευτών και 
άλλες διατάξεις (Α' 176)» 

3. Τις διατάξεις των παρ. 2β και 2στ του άρθρου 2, 
10β του άρθρου 3 και 3 του άρθρου 6 του π.δ. 6/2001 
«Κανονισμός Λειτουργίας του Εθνικού Οργανισμού Με¬ 
ταμοσχεύσεων» (Α', 3 ). 

4. Τις διατάξεις της υπ’ αριθμ. 139491/2006 υπουργικής 
υπόφασης «Καθορισμός προϋποθέσεων, κριτηρίων και 
διαδικασιών πρόσβασης στο σύστημα νοσηλευτικής και 
ιατροφαρμακευτικής περίθαλψης ανασφαλίστων και οι¬ 
κονομικά αδυνάτων πολιτών» (Β', 1747) και όπως συμπλη¬ 
ρώθηκε και ισχύει με την αριθμ.Π2α/οικ./108845/2007. 

4. Τις διατάξεις της παρ. 13α του π.δ. 95/2000 (Φ.Ε.Κ. 
76/Τ.Α./2000 ) «Οργανισμός του Υπουργείου Υγείας και 
Πρόνοιας» όπως τροποποιήθηκε και συμπληρώθηκε με 
το π.δ. 299 (ΦΕΚ 240/Α/00). 

6. Το πρακτικό της Συνεδρίασης της από 20.5.2005 του 
Δ.Σ. του Εθνικού Οργανισμού Μεταμοσχεύσεων. 

7. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα», που κυρώθηκε 
με το άρθρο πρώτο του Π.Δ/τος 63/2005 (Α'98) και το 
γεγονός ότι από την εφαρμογή των διατάξεων της πα¬ 
ρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Καθορίζουμε τα δικαιολογητικά για την πληρωμή 
δαπανών αναζήτησης, λήψης και μεταφοράς Μοσχεύ¬ 
ματος Μυελού των Οστών από μη συγγενή δότη μέσω 
διεθνών Δεξαμενών, για ασθενείς οικονομικά αδυνάτους 
και ανασφαλίστους. 

Άρθρο 1 

Καθορισμός Δικαιούχων 

Ο ειδικός κωδικός αριθμός του Υπουργείου Υγείας και 
Κοινωνικής Αλληλεγγύης που προβλέπεται στο άρθρο 
3 του ν. 2737/1999 «Μεταμοσχεύσεις ανθρωπίνων Ιστών 
και Οργάνων και άλλες διατάξεις» θα βαρύνεται από τις 
δαπάνες αναζήτησης λήψης και μεταφοράς Μοσχευμά¬ 
των Μυελού των Οστών από μη συγγενείς δότες μέσω 
διεθνών Δεξαμενών, για ασθενείς οικονομικά αδυνάτους 
και ανασφαλίστους που ορίζονται ως δικαιούχοι δωρεάν 
νοσοκομειακής και ιατροφαρμακευτικής περίθαλψης 
από τις διατάξεις της υπ’ αριθμ. 139491/2006 υπουργικής 
απόφασης «Καθορισμός προϋποθέσεων, κριτηρίων και 
διαδικασιών πρόσβασης στο σύστημα νοσηλευτικής και 
ιατροφαρμακευτικής περίθαλψης ανασφαλίστων και 
οικονομικά αδυνάτων πολιτών» (Α', 1747) και από τις 
τυχόν συμπληρώσεις ή τροποποιήσεις αυτής και για το 
χρονικό διάστημα που ορίζονται ως δικαιούχοι. 

Αρθρο 2 

Δικαιολογητικά για την πληρωμή δαπανών αναζήτη¬ 
σης και μεταφοράς Μοσχευμάτων Μυελού των οστών. 

Α. Δικαιολογητικά: 

1. Αίτηση επί εντύπου που χορηγείται από την αρμό¬ 
δια διεύθυνση του Υπουργείου Υγείας και Κοινωνικής 
αλληλεγγύης ή από την Μονάδα Μεταμόσχευσης. 

2. Υπεύθυνη δήλωση του Ν.1599/86 στην οποία θα 
βεβαιώνεται ότι όλα τα στοιχεία που προσκομίζονται 
είναι αληθή. 

3. Βεβαίωση από τον Εθνικό Οργανισμό Μεταμοσχεύ¬ 
σεων για την ανάγκη ενεργοποίησης αναζήτησης μη 
συγγενούς δότη Μυελού των Οστών μέσω των Διεθνών 
Δεξαμενών, διότι δεν βρέθηκε συμβατός δότης στο Εθνι¬ 
κό Μητρώο Εθελοντών Δοτών Μυελού των Οστών. 

4. Τιμολόγια ή προτιμολόγια από τις Διεθνείς δεξα¬ 
μενές. 

5. Επικυρωμένο αντίγραφο του Βιβλιαρίου Οικονομι¬ 
κής αδυναμίας, ή του πιστοποιητικού κοινωνικής προ¬ 
στασίας, ή του δελτίου ταυτότητας πρόσφυγα, ή του 


δελτίου αιτήσαντος άσυλο αλλοδαπού, ή του ειδικού 
δελτίου παραμονής για ανθρωπιστικούς λόγους υγείας 
αλλοδαπού, ή της βεβαίωσης από την οικεία Αστυνομική 
Διεύθυνση (αλλοδαποί θύματα των εγκλημάτων των 
323,323Α,349,351 και 351Α του ποινικού Κώδικα που είναι 
ανασφάλιστοι) ή της βεβαίωσης του Σωφρονιστικού 
Καταστήματος, ή της βεβαίωσης του ιδρύματος αγωγής, 
ή της βεβαίωσης στέγης φιλοξενίας. 

6. Επικυρωμένο αντίγραφο Δελτίου Αστυνομικής Ταυ¬ 
τότητας, ή Επικυρωμένο αντίγραφο του Ειδικού Δελτίου 
Ταυτότητας ομογενούς, ή Διαβατηρίου. 

7. Βεβαίωση για την ισχύ του Βιβλιαρίου Οικονομικής 
αδυναμίας ή των άλλων δικαιολογητικών από την αρχή 
που το εξέδωσε ή το θεώρησε (ζητείται Υπηρεσιακά από 
την αρμόδια διεύθυνση του Υπουργείου). 

Β.Έγκριση δαπάνης από τον Υπουργό Υγείας και Κοι¬ 
νωνικής Αλληλεγγύης. 

Άρθρο 3 

Ο Εθνικός Οργανισμός Μεταμοσχεύσεων θα κατα¬ 
βάλλει τη δαπάνη στις εν λόγω δεξαμενές και θα επι¬ 
χορηγείται από τον κωδικό το Φ. 210 Κ.Α.Ε. 5222 του 
Τακτικού Προϋπολογισμού του Υπουργείου Υγείας και 
Κοινωνικής Αλληλεγγύης. 

Άρθρο 4 

Τα έξοδα μετάβασης, διαμονής, μεταφοράς και 
επιστροφής που απαιτούνται για την μεταφορά του 
Μοσχεύματος θα βαρύνουν τον προϋπολογισμό του 
Νοσηλευτικού Ιδρύματος, όπου διενεργείται η Μετα¬ 
μόσχευση. 

Αρθρο 5 

Μεταβατικές διατάξεις 

Αναζητήσεις που έχουν διενεργηθεί, από την δημοσί¬ 
ευση του Ν. 2737/1999 και μετά, σε Διεθνείς Δεξαμενές 
για δικαιούχους οικονομικά αδυνάτους και ανασφαλί¬ 
στους και δεν έχουν πληρωθεί, θα πληρωθούν με την 
ίδια διαδικασία και σύμφωνα με τα δικαιολογητικά που 
ορίζει η παρούσα απόφαση. 

Στην περίπτωση που ο οικονομικά αδύνατος και ανα¬ 
σφάλιστος δικαιούχους ασθενής έχει καταλήξει και 
έχουν παραδοθεί στις αρμόδιες αρχές τα πρωτότυπα 
των απαιτούμενων δικαιολογητικών των παρ, Α5. & Α6. 
του άρθρου 2 θα προσκομίζεται ληξιαρχική πράξη θα¬ 
νάτου και βεβαίωση κατάθεσης αυτών ή αντίγραφα 
αυτών 

Αρθρο 6 

Καταργούμενες διατάξεις 

Από την έναρξη ισχύος της παρούσης παύει να ισχύει 
η Υ4α/οικ. 87678/2006 Υ.Α. «Καθορισμός δικαιολογητι- 
κών για την πληρωμή δαπανών αναζήτησης, Λήψης Και 
μεταφοράς Μοσχεύματος Μυελού των Οστών από μη 
συγγενή δότη μέσω διεθνών Δεξαμενών, για ασθενείς 
οικονομικά αδυνάτους και ανασφαλίστους» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2007 

Ο ΥΠΟΥΡΓΟΣ 

ΔΗΜ. ΑΒΡΑΜΟΠΟΥΛΟΣ 

Αριθμ. 130881 (3) 

Ορισμός δικαστικού Καταστήματος του 
Ειρηνοδικείου Δομοκού» 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α)του άρθρου 18 παρ. 1 και 3 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών κ.ν. 1756/1988 (Α' 35) και 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α'98). 

2. Το υπ’ αριθμ. 331/1.11.2007 έγγραφο του Ειρηνοδι¬ 
κείου Δομοκού. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε, από 12.12.2007 δικαστικό Κατάστημα του Ει¬ 
ρηνοδικείου - Πταισματοδικείου και μεταβατικού Μονο¬ 
μελούς Πλημμελειοδικείου Δομοκού, το κτίριο του Ειρη¬ 
νοδικείου Δομοκού που βρίσκεται επί της οδού Θέμιδος 
αριθμός 4 στο Δομοκό, λόγω μεταστέγασης του. 

Η απόφαση αυτή να δημοσιευθεί στην Εφημερίδα της 
Κυβέρνησης (τεύχος Β'). 

Αθήνα, 22 Νοεμβρίου 2007 

Ο ΥΠΟΥΡΓΟΣ 

ΣΩΤΗΡΗΣ ΧΑΤΖΗΓΑΚΗΣ 
-♦- 

Αριθμ. 9715 (4) 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. «Πολιτιστικός Οργανισμός Δήμου Ελευσί¬ 
νας (Π.Ο.Δ.Ε.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, Ρύθμιση των Θεμάτων για 
την Τοπική Αυτοδιοίκηση και άλλες διατάξεις», 

2. Τις διατάξεις του άρθρου 10 του ν. 3584/2007 «Κώ¬ 
δικας Κατάστασης Δημοτικών & Κοινοτικών Υπαλλή¬ 
λων», 

3. Τις διατάξεις του ν. 3463/2006 «Κώδικα Δήμων και 
Κοινοτήτων» ειδικότερα δε των άρθρων 93 και 234 αυ¬ 
τού, 

4. Τις διατάξεις του άρθρου 106 του ν. 2362/1995 «Περί 
Δημοσίου Λογιστικού Ελέγχου, των δαπανών του Κρά¬ 
τους και άλλες διατάξεις», 

5. Τις διατάξεις των άρθρων 27 και 28 του ν. 3202/2003, 

6. Τις διατάξεις του άρθρου 8 παρ. 5 του ν. 2307/1995, 

7. Τις σχετικές διατάξεις του ν. 2190/1994 που ισχύουν 
και για τους υπαλλήλους των Ο.Τ.Α. και άλλες διατάξεις, 
περί υπαλλήλων Ο.Τ.Α., 

8. Την υπ’ αριθ. 406/2004 απόφαση του Δημοτικού 
Συμβουλίου Δήμου Ελευσίνας περύΣυγχώνευσης των 
Ν.Π.Δ.Δ. «Πνευματικό Πολιτιστικό Κέντρο Δήμου Ελευ¬ 
σίνας», «Αισχύλεια Δημοτική Βιβλιοθήκη» και «Φιλαρμο¬ 
νική Δήμου Ελευσίνας» και σύστασης ενιαίου Ν.Π.Δ.Δ. 
με την επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ 
ΕΛΕΥΣΙΝΑΣ», που εγκρίθηκε με την αριθ. 11560/14.12.2004 
απόφαση του Γενικού Γραμματέα Περιφέρειας Αττικής 
(ΦΕΚ 1994/τ.Β731.12.20 04), 


9. Την υπ’ αριθ. 56/2005 απόφαση του Διοικητικού Συμ¬ 
βουλίου του Πολιτιστικού Οργανισμού Δήμου Ελευσίνας 
(Π.Ο.Δ.Ε.), περί Ψήφισης του Οργανισμού Εσωτερικής 
Υπηρεσίας του, 

10. Την υπ’ αριθ. 513/2005 απόφαση του Δημοτικού Συμ¬ 
βουλίου Δήμου Ελευσίνας περί έγκρισης του Οργανι¬ 
σμού Εσωτερικής Υπηρεσίας του Ν.Π.Δ.Δ. «Πολιτιστικός 
Οργανισμός Δήμου Ελευσίνας (Π.Ο.Δ.Ε.)», 

11. Το υπ’ αριθ. 40/1/27.9.2007 Πρακτικό του Υπηρε¬ 
σιακού Συμβουλίου Ο.Τ.Α. Δυτ. Αττικής, με το οποίο 
γνωμοδοτεί υπέρ της έγκρισης του Οργανισμού Εσωτε¬ 
ρικής Υπηρεσίας του Ν.Π.Δ.Δ. «Πολιτιστικός Οργανισμός 
Δήμου Ελευσίνας (Π.Ο.Δ.Ε.)», 

12. Την υπ’ αριθ. οικ. 16978/12.11.2003 απόφαση του Γ ενι¬ 
κού Γ ραμματέα της Περιφέρειας Αττικής, περί μεταβίβα¬ 
σης αρμοδιοτήτων και εξουσίας υπογραφής «ΜΕ ΕΝΤΟ¬ 
ΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων και 
άλλων πράξεων στο Γ ενικό Δ/ντή Περιφέρειας, στους 
Προϊσταμένους των Διευθύνσεων Αυτοδιοίκησης-Απο- 
κέντρωσης Τοπικής Αυτοδ/σης και Δ/σης Αν. Αττικής- 
Δυτ. Αττικής - Πειραιώς και στους Προϊσταμένους των 
Τμημάτων των Διευθύνσεων αυτών (ΦΕΚ δημοσίευσης 
1693/τ.Β/18.11.2003), αποφασίζουμε: 

Εγκρίνουμε τον Οργανισμό Εσωτερκής Υπηρεσίας του 
«Πολιτιστικού Οργανισμού Δήμου Ελευσίνας (Π.Ο.Δ.Ε.)», 
σύμφωνα με τις υπ’ αριθ. 56/2005 και 513/2005 αποφά¬ 
σεις του Διοικητικού Συμβουλίου του Ν.Π.Δ.Δ. και του 
Δημοτικού Συμβουλίου Ελευσίνας, αντίστοιχα, κατόπιν 
και σύμφωνης γνώμης του Οικείου Υπηρεσιακού Συμ¬ 
βουλίου, όπως κατωτέρω: 

Αρθρο 1 

ΠΕΡΙΕΧΟΜΕΝΟ ΤΟΥ ΟΡΓΑΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ (Ο.Ε.Υ.) 

Στον παρόντα Οργανισμό καθορίζονται: 

• Η οργανωτική διάρθρωση των υπηρεσιών του Πολι¬ 
τιστικού Οργανισμού Δήμου Ελευσίνας σε διοικητικές 
ενότητες. 

• Οι αρμοδιότητες των διοικητικών ενοτήτων. 

• Οι κατηγορίες, οι κλάδοι και ο αριθμός των ανα¬ 
γκαίων οργανικών θέσεων για τη στελέχωση των διοι¬ 
κητικών ενοτήτων. 

Άρθρο 2 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΠΟΛΙΤΙΣΤΙΚΟΥ 
ΟΡΓΑΝΙΣΜΟΥ ΔΗΜΟΥ ΕΛΕΥΣΙΝΑΣ 

Τις υπηρεσίες του Πολιτιστικού Οργανισμού του Δή¬ 
μου Ελευσίνας συγκροτούν οι παρακάτω διοικητικές 
ενότητες: 

• Διεύθυνση υπηρεσιών 

• Τμήμα Υποστήριξης με τα εξής γραφεία: 

- Διοικητικής και Οικονομικής Υποστήριξης 

- Προγραμματισμού Διοργάνωσης και Προβολής Πο¬ 
λιτιστικών Δραστηριοτήτων 

- Τεχνικής Υποστήριξης 

• Τμήμα Πολιτιστικών Δραστηριοτήτων με τις εξής 
υπηρεσίες: 

- Υπηρεσία Καλλιτεχνικής Εκπαίδευσης 

- Φιλαρμονική Δήμου Ελευσίνας 

- Αισχύλεια Δημοτική Βιβλιοθήκη 

- Δημοτική Πινακοθήκη 

- Ιστορικό Αρχείο Δήμου Ελευσίνας 

- Μουσείο Λαϊκής Τέχνης 

- Κέντρο Ελευσινιακών Μελετών και Ερευνών 

Άρθρο 3 

ΑΡΜΟΔΙΟΤΗΤΕΣ ΔΙΟΙΚΗΤΙΚΩΝ ΕΝΟΤΗΤΩΝ 

3.1. Αρμοδιότητες προϊσταμένου Διεύθυνσης υπηρε¬ 
σιών 

Προ'ΐσταται των Τμημάτων και Γραφείων και ευθύνεται 
για την αποτελεσματική και αποδοτική λειτουργία τους, 
προγραμματίζοντας, οργανώνοντας, συντονίζοντας και 
ελέγχοντας τις δραστηριότητές τους. 

Ειδικότερα ο Διευθυντής: 

• Παρίσταται στις συνεδριάσεις του Δ.Σ. χωρίς δικαί¬ 
ωμα ψήφου και εισηγείται για την λήψη αποφάσεων του 
Διοικητικού Συμβουλίου. 

• Μεριμνά για την με αποδοτικό τρόπο εκτέλεση των 
κάθε φύσης αποφάσεων του Διοικητικού Συμβουλίου 
και του Προέδρου, ενημερώνοντας τους υπευθύνους 
των Τμημάτων και Γραφείων, παρακολουθώντας και 
συντονίζοντας τις εργασίες του συνόλου των υπηρεσιών 
του Πολιτιστικού Οργανισμού. 

• Εισηγείται στον Πρόεδρο το τετραετές και ετήσιο 
προγράμματα δράσης, τα οποία συντάσσονται σε συ¬ 
νεργασία με τους υπευθύνους των Τμημάτων και Γρα¬ 
φείων. Μεριμνά για την έγκαιρη ετοιμασία των προϋ¬ 
πολογισμών εσόδων και δαπανών και των οικονομικών 
απολογισμών και ενημερώνει σχετικά τον Πρόεδρο του 
Δ.Σ. και το Διοικητικό Συμβούλιο. Διατυπώνει σε συνερ¬ 
γασία με την Οικονομική Υπηρεσία τους αντίστοιχους 
προϋπολογισμούς. 

• Ενημερώνει τον Πρόεδρο για την πορεία υλοποίησης 
των εγκεκριμένων Προγραμμάτων και γενικά για την 
εκτέλεση των αποφάσεών του. 

• Εισηγείται στο Διοικητικό Συμβούλιο μετά από τις 
εισηγήσεις των υπεύθυνων των Τ μημάτων και Γ ραφεί¬ 
ων, την τροποποίηση των Προγραμμάτων Δράσης του 
Πολιτιστικού Οργανισμού, όταν θεωρείται απαραίτητο 
ανάλογα με την εξέλιξη της υλοποίησής τους ή με βάση 
τις μεταβολές των αντικειμενικών συνθηκών. 

• Οργανώνει, συντονίζει και ελέγχει τις δραστηριότη¬ 
τες των υπηρεσιών κατά τρόπο ώστε να υλοποιούνται 
αποδοτικά και αποτελεσματικά τα προγράμματα δράσης 
ή οι συγκεκριμένες αποφάσεις και εντολές του Δ.Σ. 

• Παραλαμβάνει την αλληλογραφία την χαρακτηρίζει 
και την διανέμει στις αρμόδιες υπηρεσιακές μονάδες ή 
υπαλλήλους παρέχοντας τις αναγκαίες οδηγίες για τις 
ενέργειες που πρέπει να γίνουν. 

• Έχει την ευθύνη υπογραφής όλων των εγγράφων 
των υπαλλήλων των Τ μημάτων και Γ ραφείων που επο¬ 
πτεύει. 

• Μεριμνά για την ετοιμασία των κάθε φύσης Κα¬ 
νονισμών του Πολιτιστικού Οργανισμού και υποβάλλει 
τους Κανονισμούς αυτούς προς έγκριση από το Δ.Σ. 
Εισηγείται, όταν χρειάζεται, τη μεταβολή διατάξεων των 
Κανονισμών αυτών. Παρακολουθεί και ευθύνεται για την 
εφαρμογή των προηγουμένων Κανονισμών. 

• Μεριμνά για τη βελτίωση της αποτελεσματικότητας 
των υπηρεσιών, την προσαρμογή της λειτουργίας τους 
στις ανάγκες των κατοίκων της περιοχής και τη βελτί¬ 
ωση της απόδοσης του στελεχιακού δυναμικού και των 
τεχνικών μέσων του Πολιτιστικού Οργανισμού. 

• Εισηγείται στο Διοικητικό Συμβούλιο για τη κα¬ 
τανομή του προσωπικού στις διάφορες διοικητικές 
ενότητες σύμφωνα με τις υπηρεσιακές ανάγκες και 
τα προσόντα του προσωπικού. Φροντίζει για τον κα¬ 
ταμερισμό εργασίας στο προσωπικό του Πολιτιστικού 
Οργανισμού. 


• Έχει την ευθύνη παραλαβής, χαρακτηρισμού και 
συσχέτισης όλων των εισερχομένων εγγράφων, που 
αφορούν το Δ.Σ. 

• Η αναπλήρωση του Διευθυντή γίνεται κατά τα προ- 
βλεπόμενα του ν. 2190/1994. 

Ο Διευθυντής των υπηρεσιών ασκεί και κάθε αρμοδι¬ 
ότητα που προβλέπεται από τον Νόμο. 

3.2. Αρμοδιότητες Τμήματος Υποστήριξης 

3.2.1. Γραφείο Διοικητικής και Οικονομικής Υποστή¬ 

ριξης 

Α) Γραμματεία Διοικητικού Συμβουλίου, Προέδρου, 
Διευθυντή 

• Παρέχει κάθε φύσης γραμματειακής υποστήριξης 
για τις ανάγκες του Δ.Σ., του Προέδρου και του Δι¬ 
ευθυντή (δακτυλογραφήσεις κειμένων, αναπαραγωγή 
εγγράφων, κλπ.) 

• Μεριμνά για τη μετάφραση κειμένων 

• Επιμελείται της σύνταξης και κοινοποίησης της ημε¬ 
ρήσιας διάταξης των συνεδριάσεων του Δ.Σ. σύμφωνα 
με τις σχετικές διατάξεις του νόμου. 

• Τηρεί τα πρακτικά των αποφάσεων του Δ.Σ. και 
υποβάλει αντίγραφα αυτών στην αρμόδια για έγκριση 
ή ενημέρωση Διοικητική Αρχή και στα αρμόδια τμή¬ 
ματα. 

• Τηρεί ευρετήριο των αποφάσεων του Δ.Σ. και επι¬ 
κυρώνει τα αντίγραφα τους. 

• Διεκπεραιώνει κάθε εργασίας που ανατίθεται από το 
Δ.Σ. και τον Πρόεδρο, συνεργάζεται για το σκοπό αυτό 
με όλα τα γραφεία και τα τμήματα του Πολιτιστικού 
Οργανισμού. 

• Έχει την ευθύνη έκδοσης και παράδοσης των προ¬ 
σκλήσεων των συνεδριάσεων του Δ.Σ. καθώς και κάθε 
άλλου εγγράφου στα μέλη του Δ.Σ 

• Έχει την τήρηση του πρωτοκόλλου, καθώς και την 
τήρηση των πρωτοτύπων στο αρχείο. 

Β) Γραμματειακή υποστήριξη υπηρεσιών, θέματα προ¬ 
σωπικού, Διεκπεραίωση. 

• Παρέχει κάθε φύσης γραμματειακής υποστήριξης 
για τις ανάγκες των υπηρεσιών (δακτυλογραφήσεις 
κειμένων, αναπαραγωγή εγγράφων, κλπ.) 

• Παραλαμβάνει -χαρακτηρίζει και συσχετίζει όλα τα 
εισερχόμενα έγγραφα, τηρεί το πρωτόκολλο, καθώς 
και τα πρωτότυπα στο αρχείο, τηρεί το γενικού αρχεί¬ 
ου του Πολιτιστικού Οργανισμού και διεκπεραιώνει την 
αλληλογραφία. 

• Διανέμει την αλληλογραφία και διακινεί τα έγγραφα 
στα τμήματα και γραφεία του Πολιτιστικού Οργανισμού 
αλλά και εκτός αυτού. 

• Χειρίζεται το τηλεφωνικό κέντρο, το Ραχ και τα άλλα 
ηλεκτρονικά μέσα επικοινωνίας. 

• Επικυρώνει όλα τα αντίγραφα των εγγράφων. 

• Τηρεί μητρώο και αρχείο προσωπικού. 

• Τηρεί διαδικασίες που σχετίζονται με τις κάθε φύ¬ 
σης διοικητικές υποθέσεις του προσωπικού (προσλή¬ 
ψεις, απολύσεις, άδειες, συντάξεις, βεβαιώσεις, πειθαρ¬ 
χικά, κ.λπ.). 

• Παρέχει στοιχεία για την κατάρτιση των καταστά¬ 
σεων μισθοδοσίας προσωπικού. 

Γ) Οικονομική Διαχείριση- Διαχείριση υλικών και Πε¬ 
ριουσιακών Στοιχείων 

Γ.1. Διαχείριση Εσόδων - Εξόδων 

Συντάσσει, τον ετήσιο οικονομικό προϋπολογισμό και 
απολογισμό. 

Ελέγχει διαρκώς την τήρηση του ετήσιου προϋπο¬ 
λογισμού. 

Συγκεντρώνει τα παραστατικά και απαραίτητα δι- 
καιολογητικά που αφορούν έσοδα ή δαπάνες του Πο¬ 
λιτιστικού Οργανισμού και τα προωθεί στο Ταμείο που 
διεξάγει την Ταμειακή υπηρεσία του Δήμου Ελευσίνας 
για την είσπραξη ή πληρωμή τους. 

Διενεργεί την οικονομική διαχείριση του Πολιτιστικού 
Οργανισμού με βάση τις ισχύουσες, κάθε φορά δια¬ 
τάξεις περί οικονομικής διοίκησης και λογιστικού των 
Δήμων (δαπάνη ή ανάληψη χρηματικής υποχρέωσης 
δεν εγκρίνεται αν δεν υπάρχει πίστωση γραμμένη στον 
προϋπολογισμό. Κάθε είσπραξη ή δαπάνη γίνεται με 
τριπλότυπο είσπραξης και χρηματικό ένταλμα. Κατά 
τη σύνταξη του προϋπολογισμού προβλέπεται κονδύλι 
σαν αποθεματικό για απρόβλεπτα έξοδα). 

Γ.2. Περιουσιακά Στοιχεία και Διαχείριση Υλικών 

Φροντίζει για την καταγραφή και τήρηση ανάλογου 
αρχείου της ακίνητης περιουσίας και γενικά των περι¬ 
ουσιακών στοιχείων του του Πολιτιστικού Οργανισμού 

Επιμελείται για την τήρηση αρχείου κληροδοτημάτων 
και μεριμνά για την αξιοποίησή τους. 

Τηρεί αρχείο ακινήτων και διενεργεί δημοπρασίες για 
την μίσθωσή τους. 

Παρακολουθεί, την αναπροσαρμογή των μισθώσεων 
και την σωστή τήρηση των συμφωνητικών. 

Μεριμνά για την τήρηση των διαδικασιών παραλα¬ 
βής, αποθήκευσης, χορήγησης και παρακολούθησης 
των αναλωσίμων και των πάγιων υλικών σε ότι αφορά 
την λογιστική ενημέρωση και την συμβατότητά τους 
προς το υφιστάμενο κανονιστικό πλαίσιο Προμηθειών 
των ΟΤΑ. 

Γ.3. Προμήθεια Υλικών και Εξοπλισμού 

Συγκεντρώνει τις παραγγελίες σύμφωνα με τις ανά¬ 
γκες όλων των υπηρεσιών. 

Προγραμματίζει την διενέργεια διαγωνισμών προμη¬ 
θειών σύμφωνα με τις παραπάνω παραγγελίες. 

Διεκπεραιώνει τις διαδικασίες προμήθειας εξοπλισμού, 
εξαρτημάτων και υλικού σύμφωνα με τους ισχύοντες 
κανονισμούς (έρευνα αγοράς, διενέργεια διαγωνισμών, 
σχέδια συμβάσεων, κλπ.) 

Ελέγχει ποιοτικά και ποσοτικά τα προμηθευόμενα 
αγαθά καθώς και τα σχετικά παραστατικά. 

Τηρεί αρχείο προμηθειών και προμηθευτών. 

3.2.2. Γραφείο Προγραμματισμού Διοργάνωσης και 
Προβολής Πολιτιστικών Δραστηριοτήτων 

Α) Διοργάνωση Πολιτιστικών εκδηλώσεων 

Το γραφείο έχει την ευθύνη του Προγραμματισμού 
και παρουσίασης των πολιτιστικών εκδηλώσεων των 
σχετικών με τις δραστηριότητες του Πολιτιστικού Οργα¬ 
νισμού και γενικά την διοργάνωση εκθέσεων, διαλέξεων, 
σεμιναρίων με σκοπό την διάδοση και την ανάπτυξη 
των τεχνών και την καλλιέργεια της ευαισθησίας και 
της αγάπης του κοινού για τις τέχνες αυτές. 

Συνεργάζεται με τους υπεύθυνους όλων των γραφείων 
του Πολιτιστικού Οργανισμού για την διοργάνωση όλων 
των εκδηλώσεων. 


Για την προετοιμασία και κάλυψη των εκδηλώσεων 
αυτών θα συνεργάζεται με το γραφείο Τεχνικής Υπο¬ 
στήριξης που θα αναλαμβάνει την εξασφάλιση του εξο¬ 
πλισμού και την εγκατάσταση του στους χώρους των 
εκδηλώσεων. 

Παρέχει κάθε δυνατή βοήθεια (προγραμματισμός, υλο¬ 
ποίηση) στην Επιτροπή Αισχυλείων για την υποστήριξη 
των δραστηριοτήτων της. 

Β) Επικοινωνία, Προβολή, Δημόσιες Σχέσεις και Εκ¬ 
δόσεις 

Στις δραστηριότητες της υπηρεσίας ανήκει ο σχεδια- 
σμός και η εφαρμογή της επικοινωνιακής πολιτικής του 
Πολιτιστικού Οργανισμού, η διαμόρφωση και εφαρμο¬ 
γή προγραμμάτων γενικής προβολής του Πολιτιστικού 
Οργανισμού και η επιμέλεια των κάθε φύσης εκδόσεών 
του. 

Ειδικότερα στις αρμοδιότητες της υπηρεσίας εκτός 
άλλων συμπεριλαμβάνονταί: 

Η Διαμόρφωση και εισήγηση επικοινωνιακής πολιτικής 
του Πολιτιστικού Οργανισμού για την προώθηση της 
προβολής του και την διευκόλυνση της προώθησης των 
σκοπών του. 

Η διαμόρφωση και εισήγηση προγραμμάτων που απο¬ 
σκοπούν στην Γ ενική Προβολή του Πολιτιστικού Οργανι¬ 
σμού και η διευκόλυνση της προώθησης των εργασιών 
του (δράσεις προβολής και δημοσιότητας). 

Η εφαρμογή των προηγούμενων προγραμμάτων (π.χ. 
οργάνωση εκδηλώσεων - εκθέσεων - συνεντεύξεων- 
έκδοση δελτίων τύπου-προετοιμασία και επιμέλεια αρ- 
θρογραφίας κ,λπ.). 

Η συστηματική αποδελτίωση του ημερήσιου και πε¬ 
ριοδικού τύπου, διάχυση των πληροφοριών μέσα στον 
Πολιτιστικό Οργανισμό και τήρηση σχετικού αρχείου. 

Η ενημέρωση του κοινού πάνω στην αποστολή και 
στις εκδηλώσεις του Πολιτιστικού Οργανισμού και η 
προβολή τους με κάθε πρόσφορο μέσο. 

Η σύνταξη και έκδοση ενημερωτικών φυλλαδίων για 
τον τύπο, η παρακολούθηση του ημερήσιου και περι¬ 
οδικού τύπου, και η διευκόλυνση των δημοσιογράφων 
για την γενικότερη ενημέρωσή τους σε θέματα που 
αφορούν τις εκδηλώσεις και γενικά τις δραστηριότητες 
του Οργανισμού. 

Η μέριμνα για την προβολή και διαφήμιση όλων των 
εκδηλώσεων, καθώς και η έκδοση, διακίνηση και διάθεση 
υλικού που έχει σχέση με αυτές (προγράμματα, βιβλία, 
αφίσες, δίσκοι, κασέτες, εΐίάοε, κ.λπ.). 

Η δημιουργία επαφών και η συνεργασία με υπουργεία, 
δημόσιους ή ιδιωτικούς φορείς, πολιτιστικούς συλλό¬ 
γους και γενικότερα με πολιτιστικούς φορείς της πόλης 
της χώρας και του εξωτερικού για θέματα σχετικά με 
τις εκδηλώσεις. 

Η οργάνωση συσκέψεων και συζητήσεων με πολιτι¬ 
στικούς φορείς της πόλης για θέματα πολιτιστικών και 
κοινωνικών γενικά δραστηριοτήτων, καθώς και η συνερ¬ 
γασία με τους πολιτιστικούς και λοιπούς συλλόγους για 
την παροχή κάθε δυνατής βοήθειας. 

Η εποπτεία στη λήψη και εκτύπωση φωτογραφικού 
υλικού που αφορά εκδηλώσεις του Πολιτιστικού Ορ¬ 
γανισμού 

Η έκδοση ενημερωτικών εντύπων, κειμένων διαλέξεων 
και σεμιναρίων του που θα αποφασίζει το Διοικητικό 
Συμβούλιο. 

3.2.3. Γραφείο Τεχνικής Υποστήριξης 

Το γραφείο έχει την ευθύνη: 

Για την κανονική λειτουργία, συντήρηση και καθαρι¬ 
ότητα των κτιρίων λοιπών χώρων και εγκαταστάσεων 
του Πολιτιστικού Οργανισμού. 

Για την συντήρηση και διατήρηση σε καλή κατάσταση 
των ηχητικών και φωτιστικών συστημάτων και γενικά 
του οπτικοακουστικού εξοπλισμού για την μεταφορά, 
τοποθέτηση και σύνθεσή τους στις σκηνές και γενικά 
στους διαμορφωμένους χώρους των εκδηλώσεων, κα¬ 
θώς και για τον χειρισμό και λειτουργία τους κατά τον 
χρόνο των γενικών δοκιμών και των παραστάσεων. 

Γ ια την κατασκευή και γενικά την κάλυψη της υλικο- 
τεχνικής υποδομής των σκηνικών καθώς και των λοιπών 
διαμορφώσεων που απαιτούνται για τις διάφορες εκ¬ 
δηλώσεις του Πολιτιστικού Οργανισμού. Επίσης για το 
στήσιμο και την αλλαγή των σκηνικών κατά τη διάρκεια 
των παραστάσεων και για την καλή συντήρηση, την 
διατήρηση και την ασφαλή αποθήκευσή τους. 

Γ ια την συντήρηση και επισκευή όλων των εγκαταστά¬ 
σεων και του εξοπλισμού του Πολιτιστικού Οργανισμού 
και την αντικατάστασή του όταν κρίνεται απαραίτητη. 

Για την συντήρηση, καλής λειτουργίας των μέσων με¬ 
ταφοράς του Πολιτιστικού Οργανισμού του καθορισμού 
των δρομολογίων και ελέγχου κίνησής τους. 

3.3. Αρμοδιότητες Τμήματος Πολιτιστικών Δραστη¬ 
ριοτήτων 

3.3.1. Υπηρεσία Καλλιτεχνικής Εκπαίδευσης 

Τα αντικείμενα της υπηρεσίας περιλαμβάνουν δρα¬ 
στηριότητες καλλιτεχνικής εκπαίδευσης στους επόμε¬ 
νους τομείς: 

Α) Μουσική 

• Διδάσκει στους κατοίκους της περιοχής διάφορα 
μουσικά όργανα (έγχορδα, πλήκτρα) όπως κιθάρα, ακορ¬ 
ντεόν, πιάνο, αρμόνιο, κ.α. 

• Παραδίδει μαθήματα θεωρίας. 

• Φροντίζει για την εκπαίδευση κατάρτιση και εμφά¬ 
νιση δημόσιας χορωδίας και ορχήστρας. 

• Συνεργάζεται με το γραφείο προγραμματισμού δι¬ 
οργάνωσης και προβολής πολιτιστικών δραστηριοτήτων 
για την διοργάνωση εκδηλώσεων. 

Β) Χορός 

Φροντίζει για την δημιουργία τμημάτων και την δι¬ 
δασκαλία παραδοσιακών ελληνικών χορών, σύγχρονων 
χορών όπως κλασικός χορός, μπαλέτο, ρυθμική γυμνα¬ 
στική. 

Συνεργάζεται με το γραφείο προγραμματισμού δι¬ 
οργάνωσης και προβολής πολιτιστικών δραστηριοτή¬ 
των για την διοργάνωση παραστάσεων των τμημάτων 
της. 

Γ) Θέατρο 

Διδάσκει την θεατρική τέχνη (υποκριτική θεατρολο¬ 
γία) 

Σκηνοθετεί έργα και δημιουργεί θίασο 

Διοργανώνει θεατρικές παραστάσεις σε συνεργασία 
με το γραφείο προγραμματισμού διοργάνωσης και προ¬ 
βολής πολιτιστικών δραστηριοτήτων 


Δ) Κινηματογράφος 

Διδάσκει την τέχνη του Κινηματογράφου και Ν/ίάθο. 
Διοργανώνει κινηματογραφικές προβολές και βίντεο 
Λειτουργία χειμερινού - θερινού κινηματογράφου 
Ε) Εικαστικές Τέχνες 

Φροντίζει για την δημιουργία τμημάτων και την πα¬ 
ράδοση μαθημάτων ζωγραφικής, γλυπτικής, χαρακτικής, 
κοσμητικής κ.α. εικαστικών τεχνών 
Διοργανώνει εκθέσεις σε συνεργασία με το γραφείο 
Προγραμματισμού, με τα έργα των μαθητών. 

ΣΤ) Εφαρμοσμένες Τ έχνες 

Φροντίζει για την δημιουργία τμημάτων και την διδα¬ 
σκαλία, υφαντικής- παραδοσιακού κεντήματος, σκηνο¬ 
γραφίας - ενδυματολογίας, γραφικών τεχνών - τέχνης 
βιβλίου, ψηφιδωτά- μικτά υλικά, αγιογραφίας, μαρμαρο- 
τεχνίας, κεραμικής, ξυλογλυπτικής, λοιπών τεχνών 
Φροντίζει σε συνεργασία με το γραφείο Προγραμ¬ 
ματισμού της διοργάνωση των εκθέσεων των έργων 
των τμημάτων 

3.3.2. Φιλαρμονική Δήμου Ελευσίνας 

Οργανώνει τμήματα διδασκαλίας πνευστών και κρου¬ 
στών μουσικών οργάνων 

Φροντίζει για την συγκρότηση της φιλαρμονικής ορχή¬ 
στρας και την συμμετοχή της σε τοπικές εκδηλώσεις 
Υπεύθυνος της φιλαρμονικής ορχήστρας και της δι¬ 
δασκαλίας των μουσικών οργάνων είναι ο Αρχιμουσικός 
της Μπάντας. Ο Αρχιμουσικός επίσης παρακολουθεί και 
αξιολογεί το έργο των μουσικών του γραφείου. 

3.3.3. Αισχύλεια Δημοτική Βιβλιοθήκη 

Αρμοδιότητες της βιβλιοθήκης είναι οι εξής: 

Η συγκρότηση της συλλογής της βιβλιοθήκης με έντυ¬ 
πο και μη έντυπο υλικό. 

Η συγκέντρωση προτάσεων από τους αναγνώστες για 
συμπλήρωση ελλείψεων της βιβλιοθήκης. Η προετοιμα¬ 
σία και εκτέλεση των παραγγελιών 
Η βιβλιογραφική επεξεργασία του εντύπου υλικού βι¬ 
βλιοθήκης (βιβλίων, περιοδικών, τοπικών και ιστορικών 
αρχείων κ.λ.π.) καθώς και του μη έντυπου υλικού (βιντε¬ 
οκασετών, ταινιών, φωτογραφιών κ.λπ) 

Η επισήμανση ελλείψεων για υλικό υποδομής και υπο¬ 
βολή προτάσεων. 

Η ευθύνη για την έκδοση καταλόγων της συλλογής 
της βιβλιοθήκης - σε όποια μορφή κριθεί χρήσιμο για τη 
ευχερή πρόσβαση των χρηστών της βιβλιοθήκης στην 
συλλογή της. 

Η έκδοση άλλων ειδικών βιβλιογραφικών ή βιβλιογρα¬ 
φικών δελτίων 

Η καταγραφή - δανεισμός του δανειζόμενου υλικού 
της βιβλιοθήκης και η εγγραφή νέων μελών 
Η προετοιμασία και η αποστολή για βιβλιοδεσία υλι¬ 
κού για προφύλαξη και αποκατάσταση φθορών. 

Η εκποίηση άχρηστου υλικού. 

Η προβολή του έργου της βιβλιοθήκης, σε συνεργασία 
με το γραφείο Προγραμματισμού μέσω: α) διοργάνωσης 
εκθέσεων, διαλέξεων, εκδηλώσεων και β) έκδοσης δια¬ 
φόρων εντύπων π.χ. αφισών καταλόγων ενημερωτικών 
δελτίων κ.λπ. 

Η συνεργασία με άλλες βιβλιοθήκες και κέντρα πληρο¬ 
φόρησης καθώς και με όλους τους φορείς εκπαίδευσης 
του Δήμου. 

Η απογραφή του υλικού της βιβλιοθήκης η σύνταξη 
ετήσιας έκθεσης, η τήρηση πεπραγμένων. 

Οι βιβλιοθηκονόμοι οφείλουν να φροντίζουν για την 
συνεχή ενημέρωση και εκπαίδευσή τους, με συμμετοχή 
σε συνέδρια, σεμινάρια και γενικά σε οτιδήποτε εξασφα¬ 
λίζει την συνεχή πληροφόρηση γύρω από θέματα που 
αφορούν τον χώρο του βιβλίου και των βιβλιοθηκών. 

Η εφαρμογή ειδικών αποφάσεων του Δ.Σ. σχετικών με 
την διεύρυνση των δραστηριοτήτων της βιβλιοθήκης, 
δημιουργία παραρτημάτων της κ.λπ. 

3.3.4. Δημοτική Πινακοθήκη 

Αρμοδιότητες της Δημοτικής πινακοθήκης είναι οι 
εξής: 

Η οργάνωση εκθέσεων κάθε εικαστικής έκφρασης 

Η φύλαξη, καταγραφή, συντήρηση πινάκων και άλλων 
έργων τέχνης που ανήκουν στον Πολιτιστικό Οργανι¬ 
σμό 

Η συνεργασία με φορείς όπως το Υπουργείο Πολιτι¬ 
σμού, άλλες πινακοθήκες κ,λπ. 

3.3.5. Ιστορικό Αρχείο Δήμου Ελευσίνας 

• Συγκεντρώνει, καταγράφει, μελετά και οργανώνει 
το ιστορικό αρχείο 

• Φροντίζει για τη συντήρηση και τη διάσωση σπάνιων 
και πολύτιμων για την ιστορία του τόπου τεκμηρίων 

• Εξυπηρετεί πολίτες, επιστήμονες, ερευνητές ή υπη¬ 
ρεσίες που αναζητούν δημόσια έγγραφα 

• Διοργανώνει εκδηλώσεις (εκθέσεις, διαλέξεις, συνέ¬ 
δρια) εκπαιδευτικών και ερευνητικών προγραμμάτων 

• Φροντίζει για τη μηχανοργάνωση ιστορικών αρχείων 
και της ηλεκτρονικής επεξεργασίας αρχειακού υλικού 

• Φροντίζει για την ευαισθητοποίηση δημόσιων και 
ιδιωτικών φορέων αλλά και επιχειρήσεων σε ότι αφορά 
τη διαφύλαξη των αρχείων τους και την προβολή της 
ιστορίας τους 

3.3.6. Μουσείο Λαϊκής Τέχνης 

• Φροντίζει για τη δημιουργία χώρου λαϊκής τέχνης 
και την προβολή της λαϊκής παράδοσης 

• Φροντίζει για την συγκέντρώση, συντήρηση και δι¬ 
αφύλαξη του λαογραφικού υλικού 

• Ερευνά, μελετά και προβάλει τα λαογραφικά αντι¬ 
κείμενα 

3.3.7. Κέντρο Ελευσινιακών Μελετών και Ερευνών 

Εκπονεί μελέτες και έρευνες σχετικά με την ιστορική 
διαδρομή της Ελευσίνας ( π.χ. βιομηχανική ιστορία της 
περιοχής, η εξέλιξη του πολεοδομικού ιστού της πόλης, 
η Ελευσίνα στην αρχαιότητα κλπ). 

Αρθρο 4 

ΚΛΑΔΟΙ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Πολιτι¬ 
στικού Οργανισμού προΐσταται μόνιμοι υπάλληλοι των 
εξής κλάδων: 

Διεύθυνση Υπηρεσιών Πολιτιστικού ΟργανισμοάΠΕ 
Επικοινωνίας και ΜΜΕ ή ΠΕ Ιστορίας και Αρχαιολογίας 
ή ΠΕ Σχολής Καλών Τεχνών ή ΠΕ Μουσικών Σπουδών ή 
ΠΕ Θεατρικών Σπουδών ή ΠΕ Εφόρων Πινακοθηκών ή 
ΠΕ Εφόρων Βιβλιοθηκών, ΔΕΙ Διοικητικών. 

Τμήμα Υποστήριξης: ΠΕ Επικοινωνίας και ΜΜΕ ή ΤΕ 
Διοικητικών- Λογιστών ή ΤΕ Διοίκησης Μονάδων Τοπι¬ 
κής Αυτοδιοίκησης ή ΔΕΙ Διοικητικών ή ΔΕ Διοικητικών/ 
γραμματέων. 


Τμήμα Πολιτιστικών Δραστηριοτήτων: ΠΕ Σχολής Κα¬ 
λών Τεχνών ή ΠΕ Ιστορίας και Αρχαιολογίας ή ΠΕ Μου¬ 
σικών Σπουδών ή ΠΕ Θεατρικών Σπουδών ή ΠΕ Εφόρων 
Πινακοθηκών ή ΠΕ Εφόρων Βιβλιοθηκών ή ΤΕ καθηγητών 
Μουσικής ή ΤΕ Βιβλιοθηκονομίας ή ΔΕ εφαρμοσμένων 
τεχνών ή ΔΕ Διοικητικών. 

Αρθρο 5 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΤΜΗΜΑΤΩΝ 

Οι Προϊστάμενοι των Τμημάτων και οι υπεύθυνοι των 
Γραφείων του Πολιτιστικού Οργανισμού φροντίζουν για 
τη σωστή λειτουργία των διοικητικών ενοτήτων τους και 
ασκούν τον έλεγχο και την εποπτεία των υπαλλήλων 
που απασχολούνται σε αυτά. 

Ο προϊστάμενος Τμήματος εισηγείται στον Διευθυντή 
για την αποτελεσματική και αποδοτική εκτέλεση των 
λειτουργιών της διοικητικής ενότητας, προγραμματίζο¬ 
ντας, οργανώνοντας, στελεχώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε 
να εκπληρώνονται οι περιοδικοί (τακτικοί και στρατη¬ 
γικού στόχοι των προγραμμάτων δράσης του Πολιτι¬ 
στικού Οργανισμού. 

Ειδικότερα ο προϊστάμενος: 

• Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

• Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

• Εποπτεύει, αξιολογεί και προσανατολίζει το προ¬ 
σωπικό της διοικητικής του ενότητας, μεριμνώντας για 
την ανάπτυξη και επιμόρφωσή του, τη βελτίωση των 
συνθηκών εργασίας και τη διατήρηση αρμονικών ερ¬ 
γασιακών σχέσεων. 

• Μεριμνά για την κατάρτιση των κανονισμών λειτουρ¬ 
γίας των γραφείων, εισηγείται μεταβολές των διατάξε- 
ών του και παρακολουθεί την κανονική εφαρμογή των 
εγκεκριμένων κανονισμών. 

• Συγκεντρώνει στοιχεία χρήσιμα για τον προγραμ¬ 
ματισμό και απολογισμό των δραστηριοτήτων της δι¬ 
οικητικής μονάδας του. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις 
εξελίξεις του εξωτερικού περιβάλλοντος. 

• Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του πολίτη και την 
καλύτερη ανταπόκριση της διοικητικής μονάδας στις 
λειτουργικές ανάγκες του Πολιτιστικού Οργανισμού. 

Αρθρο 6 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 

1. Οι προηγούμενες αρμοδιότητες των διοικητικών 
ενοτήτων και των προϊσταμένων τους θεωρούνται ως 
η γενική περιγραφή του ρόλου τους και αποτελούν το 

βασικό πλαίσιο λειτουργίας τους. Επομένως είναι δυ¬ 
νατό να ανατίθεται στο προσωπικό που τις στελεχώνει, 
καθήκοντα που δεν αναφέρονται ρητά στον παρόντα 
οργανισμό, αλλά εντάσσονται στο ουσιαστικό περιεχό¬ 
μενο του ρόλου της κάθε ενότητας. 

2. Ο λεπτομερής τρόπος λειτουργίας του γραφείου 
και οι περιγραφές των καθηκόντων των υπαλλήλων, 
καθορίζονται με ειδικούς κανονισμούς λειτουργίας που 
συντάσσονται με απόφαση του Δ.Σ. μετά από εισή¬ 
γηση του Διευθυντή και του Υπεύθυνου Τμήματος ή 
Γ ραφείου. 

Αρθρο 7 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσ¬ 
σονται στους βαθμούς Δ (εισαγωγικός), Γ, Β και Α (κα¬ 
ταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού των θέσεων περιγράφονται 
στο Π.Δ. 37α/1987, το Π.Δ.22/1990, στο Π.Δ. 50/2001 και 
των τροποποιήσεών του. 

Οι θέσεις που προβλέπονται ανά κατηγορία και 
κλάδο είναι οι εξής: 


ΚΑΤΗΓΟΡΙΑ ΠΕ 


ΚΛΑΔΟΣ 

ΘΕΣΕΙΣ 

ΠΕ Επικοινωνίας και ΜΜΕ 

1 (μια) 

ΠΕ Ιστορίας και Αρχαιολογίας 

1 (μια) 

ΠΕ Εφόρων Πινακοθηκών 

1 (μια) 

ΠΕ Εφόρων Βιβλιοθηκών 

1 (μια) 

ΠΕ Σχολής Καλών Τεχνών 

1 (μια) 

ΠΕ Μουσικών Σπουδών 

1 (μια) 

ΠΕ Θεατρικών Σπουδών 

1 (μια) 


ΚΑΤΗΓΟΡΙΑ ΤΕ 


ΚΛΑΔΟΣ 

ΘΕΣΕΙΣ 

ΤΕ Βιβλιοθηκονομίας 

1 (μια) 

ΤΕ Διοικητικών- Λογιστών 

1 (μια) 

ΤΕ Διοίκησης Μονάδων Τοπικής Αυ¬ 
τοδιοίκησης 

1 (μια) 

ΤΕ Καθηγητών Μουσικής. 

12 (δώδεκα) * 


*Οι τέσσερις θέσεις θα καλυφθούν εφόσον κενωθούν 
οι αντίστοιχες τέσσερις θέσεις ιδιωτικού δικαίου αορί¬ 
στου χρόνου (ΙΔΑΧ) ΤΕ14- Μουσικών 


ΚΑΤΗΓΟΡΙΑ ΔΕ 


ΚΛΑΔΟΣ 

ΘΕΣΕΙΣ 

ΔΕΙ Διοικητικών 

Στην μία εκ των οποίων κατατάσσεται 
η υπηρετούσα 

Διοικητική Υπάλληλος, Κλάδου ΔΕ 1 Μι¬ 
σού Ζωή με Βαθμό Α' και μισθολογικό 
κλιμάκιο 7ο. 

*Στην δεύτερη εξ αυτών κατατάσσεται 
η υπηρετούσα Διοικητική Υπάλληλος 
κλάδου ΔΕΙ Αικατερίνη Μαρινάκη με 
βαθμό Β' και μισθολογικό κλιμάκιο 7ο. 

4 (τέσσερις) 

ΔΕ Διοικητικών/ Γραμματέων 

2 (δύο) 

ΔΕ Εφαρμοσμένων τεχνών 

1 (Μία) 

ΔΕ Ηλεκτρολόγων 

1 (μια) 

ΔΕ Τεχνιτών 

2 (δύο) 


ΚΑΤΗΓΟΡΙΑ ΥΕ 


ΚΛΑΔΟΣ 

ΘΕΣΕΙΣ 

ΥΕ Κλητήρων- θυρωρών- 
γενικών καθηκόντων 

2 (δύο) 

ΥΕ Προσωπικού καθαριό¬ 
τητας 

2 (δύο) 


Αρθρο 8 

ΟΡΓΑΝΙΚΕΣ ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 

Οι οποίες θα καλυφθούν από το προσωπικό που υπη¬ 
ρετεί σε προσωρινές θέσεις οι οποίες καταργούνται 
με την έκδοση σχετικής διαπιστωτικής πράξης του 
Προέδρου του Ν.Π.Δ.Δ.. Όλες οι κενούμενες θέσεις με 
οποιοδήποτε τρόπο καταργούνται. 


ΕΙΔΙΚΟΤΗΤΑ 

ΘΕΣΕΙΣ 

ΤΕ Αογιυουσικόο 

Στην οποία κατατάσσε¬ 
ται ο είδη υπηρετών Αρ¬ 
χιμουσικός Χρήστος Μα- 
ρούγκας με μισθολογικό 
κλιμάκιο 9ο 

1 (μία) 

ΤΕ Καθηνητών Μουσικής 
Στις οποίες κατατάσσο¬ 
νται οι ήδη υπηρετούντες 
Καθηγητές Μουσικής ως 
εξής: 

Α) Ασημίνα Καμπόλη Κλά¬ 
δου ΤΕ με μισθολογικό 
κλιμάκιο 12ο 

Β) Νταμαδάκης Νικόλαος 
Κλάδου ΤΕ με μισθολογικό 
κλιμάκιο 11ο 

Γ) Βεζδρεβάνης Σταύρος 
Κλάδου ΤΕ με μισθολογικό 
κλιμάκιο 12ο 

Δ) Κορωναίου Αντωνία 
Κλάδου ΤΕ με μισθολογικό 
κλιμάκιο 14ο 

4 (τέσσερις) 

Ο αριθμός και η ειδικότητα των προσλαμβανόμενων 
κάθε φορά ατόμων θα καθορίζεται με απόφαση Διοι¬ 
κητικού Συμβουλίου. 

Αρθρο 10 

ΤΕΛΙΚΕΣ ΔΙΑΤΑΞΕΙΣ 

- Κατά την έναρξη της ισχύος του παρόντος οργανι¬ 
σμού, οι υπηρετούντες υπάλληλοι των συγχωνευθέντων 
Νομικών Προσώπων κατατάσσονται στις αντίστοιχες 
θέσεις των σχετικών κλάδων του Πολιτιστικού Οργα¬ 
νισμού 

- Η κατανομή του προσωπικού στις διάφορες διοικη¬ 
τικές ενότητες πραγματοποιείται με απόφαση του Δ.Σ. 
μετά από εισήγηση του Διευθυντή σύμφωνα με τις υπη¬ 
ρεσιακές ανάγκες και τα προσόντα του προσωπικού. 

- Οι καλλιτεχνικές και εκπαιδευτικές δραστηριότητες 
του Ν.Π. που δεν μπορούν να καλυφθούν από το υπάρ- 
χον τακτικό προσωπικό εξυπηρετούνται από έκτακτο 
προσωπικό με σύμβαση μίσθωσης έργου ή σύμβαση 
εργασίας ορισμένου χρόνου. 

- Η ισχύς του παρόντος Οργανισμού αρχίζει από τη 
δημοσίευσή του στην εφημερίδα της Κυβέρνησης. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Πο¬ 
λιτιστικού Οργανισμού Δήμου Ελευσίνας (Π.Ο.Δ.Ε.), 
ύψους 225.000,00 € περίπου για το τρέχον οικονομικό 
έτος, υπό Κ.Α. 10.6011.0001,10.6011.0002,10.6021.0001 και 
10.6021.0002, και θα προσαρμόζεται ανάλογα τα επόμενα 
οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 15 Νοεμβρίου 2007 

Τριάντα (30) θέσεις διαφόρων ειδικοτήτων για την Με Εντολή Γενικού Γραμματέα Περιφέρειας 

αντιμετώπιση εποχιακών, περιοδικών, πρόσκαιρων ανα- Η Γενική Διευθύντρια 

γκών (ν. 2503/1997, άρθρο 18 παράγρ. 12). ΑΙΚΑΤΕΡΙΝΗ ΓΙΑΒΑΣΗ 


ΔΕ Μουσικών μειωμένης 
απασχόλησης 
Στις οποίες κατατάσσο¬ 
νται οι ήδη υπηρετούντες 
Μουσικοί ως εξής: 

1) Νικόλαος Ιωσηφίδης 
Κλάδου ΔΕ με μισθολογι- 
κό κλιμάκιο 8ο 

2) Σταυρούλα Παπανικο- 
λάου κλάδου ΔΕ με μισθο- 
λογικό κλιμάκιο 9ο 

3) Λαμπρινή Κάρρα κλά¬ 
δου ΔΕ με μισθολογικό 
κλιμάκιο 8ο 

4) Μελέτης Ηλίας κλάδου 
ΔΕ με μισθολογικό κλιμά¬ 
κιο 8ο 

5) Παναγιώτης Κουστου- 

μπάρδης κλάδου ΔΕ με ν > 

μισθολογικό κλιμάκιο 8ο 

6) Χρήστος Δούκας κλά¬ 
δου ΔΕ με μισθολογικό 
κλιμάκιο 8ο 

7) Γρηγόριος Κοροπούλης 
κλάδου ΔΕ με μισθολογικό 
κλιμάκιο 8ο 

8) Παναγιώτης Μαρούγκας 
κλάδου ΔΕ με μισθολογικό 
κλιμάκιο 9ο 

9) Γεώργιος Τοπογλίδης 
κλάδου ΔΕ με μισθολογικό 
κλιμάκιο 8ο 

10) Νικόλαος Κατερινίτσας 
κλάδου ΔΕ με μισθολογικό 
κλιμάκιο 8ο 

11) Παναγιώτης Σταματά- 
τος Κλάδου ΔΕ με μισθο- 
λογικό κλιμάκιο 8ο 

Αρθρο 9 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 < ανά 50 σελίδες. 

• Η τιμή πώλησης σε μορφή οό-Γοη π/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ: 210 4071010 ■ ίηΙθΓηβΙ: Ιι11ρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ,Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ.91·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐ(ρ://νννννν·6ΐ.αΓ - θ-ιπείΙ: ννείπηεϊΤεΓ.θίΦεΙ.αι· 














